בס"ד כח סיון תשפ"ב הגמרא מועד קטן כב: אוסרת לאבל על הוריו להשתתף בסעודה של חברים במשך כל אותה השנה. וכן פסק השולחן ערוך (יו"ד סי' שצא,ב).  ואפילו בסעודות של מצוה (כגון ברית מילה, פדיון הבן, בר מצוה, סיום מסכת) הרב טקוצינסקי בספרו גשר החיים (ח"א עמ רלא, פרק כא אות ה) התיר לאבל רק שלא בזמן הסעודה. אך למעשה הרב עובדיה (חזו"ע אבלות ח"ב עמ' שנא) התיר להשתתף בסעודה עצמה ורק שלא יהיה שם כלי נגינה, ושירה בפה מותרת.  לגבי בית מלון עם הרבה אנשים זרים, בספר זכרון יצחק (פרק כח, עמ' קצב) התיר, לפי שאין זה נקרא סעודת מריעות. וכן התיר לאבל לאכול אצל חברו בשבת, ואפילו להמשיך הסעודה שלישית אחר צאת הכוכבים. בשורות טובות.